CELEX: 32006D0759
Language: sl
Date: 2006-11-08 00:00:00
Title: 2006/759/ES: Odločba Komisije z dne 8. novembra 2006 o odobritvi nekaterih nacionalnih programov za nadzor salmonele v matičnih jatah Gallus gallus (notificirano pod dokumentarno številko C(2006) 5281)   (Besedilo velja za EGP)

10.11.2006   
            
            
               SL
            
            
               Uradni list Evropske unije
            
            
               L 311/46
            
         ODLOČBA KOMISIJE
   z dne 8. novembra 2006
   o odobritvi nekaterih nacionalnih programov za nadzor salmonele v matičnih jatah Gallus gallus
   
   (notificirano pod dokumentarno številko C(2006) 5281)
   (Besedilo velja za EGP)
   (2006/759/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe (ES) št. 2160/2003 Evropskega parlamenta in Sveta z dne 17. novembra 2003 o nadzoru salmonele in drugih opredeljenih povzročiteljih zoonoz, ki se prenašajo z živili (1), in zlasti člena 6(2) Uredbe,
   ob upoštevanju naslednjega:
   
               (1)
            
            
               Namen Uredbe (ES) št. 2160/2003 je zagotoviti sprejetje ustreznih in učinkovitih ukrepov za odkrivanje in nadzor salmonele ter drugih povzročiteljev zoonoz v vseh ustreznih fazah proizvodnje, predelave in distribucije, zlasti na ravni primarne proizvodnje, da se zmanjša njihova razširjenost in tveganje za javno zdravje.
            
         
               (2)
            
            
               Z Uredbo Komisije (ES) št. 1003/2005 z dne 30. junija 2005 o izvajanju Uredbe (ES) št. 2160/2003 glede cilja Skupnosti za zmanjšanje razširjenosti nekaterih serotipov salmonele v matičnih jatah Gallus gallus in o spremembi Uredbe (ES) št. 2160/2003 (2) je bil določen cilj Skupnosti za zmanjšanje razširjenosti vseh serotipov salmonele, pomembnih za javno zdravje, v matičnih jatah Gallus gallus na ravni primarne proizvodnje.
            
         
               (3)
            
            
               Za dosego cilja Skupnosti morajo države članice oblikovati nacionalne programe za nadzor salmonele v matičnih jatah Gallus gallus in jih predložiti Komisiji v skladu z Uredbo (ES) št. 2160/2003.
            
         
               (4)
            
            
               Nekatere države članice so predložile svoje nacionalne programe za nadzor salmonele v matičnih jatah Gallus gallus.
            
         
               (5)
            
            
               Ugotovljeno je bilo, da so navedeni programi skladni z ustrezno veterinarsko zakonodajo Skupnosti in zlasti z Uredbo (ES) št. 2160/2003.
            
         
               (6)
            
            
               Nacionalne programe za nadzor bi bilo zato treba odobriti.
            
         
               (7)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Nacionalni programi za nadzor salmonele v matičnih jatah Gallus gallus, ki so jih predložile države članice, navedene v Prilogi, se odobrijo.
   Člen 2
   Ta odločba začne veljati 1. januarja 2007.
   Člen 3
   Ta odločba je naslovljena na države članice.
   
      V Bruslju, 8. novembra 2006
      
         
            Za Komisijo
         
         Markos KYPRIANOU
         
            Član Komisije
         
      
   
   
      (1)  UL L 325, 12.12.2003, str. 1. Uredba, kakor je bila spremenjena z Uredbo (ES) št. 1003/2005 (UL L 170, 1.7.2005, str. 12).
   
      (2)  UL L 170, 1.7.2005, str. 12. Uredba, kakor je bila spremenjena z Uredbo (ES) št. 1168/2006 (UL L 211, 1.8.2006, str. 4).
   
      PRILOGA
      
                   
               
               
                  Belgija
               
            
                   
               
               
                  Češka
               
            
                   
               
               
                  Danska
               
            
                   
               
               
                  Nemčija
               
            
                   
               
               
                  Estonija
               
            
                   
               
               
                  Grčija
               
            
                   
               
               
                  Španija
               
            
                   
               
               
                  Francija
               
            
                   
               
               
                  Irska
               
            
                   
               
               
                  Italija
               
            
                   
               
               
                  Ciper
               
            
                   
               
               
                  Latvija
               
            
                   
               
               
                  Litva
               
            
                   
               
               
                  Madžarska
               
            
                   
               
               
                  Nizozemska
               
            
                   
               
               
                  Avstrija
               
            
                   
               
               
                  Poljska
               
            
                   
               
               
                  Portugalska
               
            
                   
               
               
                  Slovenija
               
            
                   
               
               
                  Slovaška
               
            
                   
               
               
                  Finska
               
            
                   
               
               
                  Švedska
               
            
                   
               
               
                  Združeno kraljestvo